b'\n_START_ARTICLE_\nSloveniens Blatt\n_START_SECTION_\nOpis\n_START_PARAGRAPH_\nSloveniens Blatt je izhajal od 4. julija do 29. decembra 1848. Izdajal ga je ozek krog pripadnikov revolucije po 1948. Urednik \xc4\x8dasopisa je bil Franc Polak, uradnik novome\xc5\xa1kega okrajnega urada._NEWLINE_\xc4\x8casopis je izhajal v nem\xc5\xa1kem jeziku. Velik razlog za to so bile terminolo\xc5\xa1ke te\xc5\xbeave, saj se je odgovarjajo\xc4\x8de izrazoslovje v slovenskem jeziku \xc5\xa1ele oblikovalo._NEWLINE_Zna\xc4\x8dilni za Sloveniens Blatt so dolgi teoreti\xc4\x8dni \xc4\x8dlanki, ki se nadaljujejo \xc4\x8dez ve\xc4\x8d \xc5\xa1tevilk. Avtoriji so ideje za \xc4\x8dlanke na\xc5\xa1li v ljubljanskih, gra\xc5\xa1kih, dunajskih in pra\xc5\xa1kih \xc4\x8dastnikih. Najve\xc4\x8d \xc4\x8dlankov je bilo od urednika Franca Polaka, ki je nedosledno spremljal doma\xc4\x8de in lokalne dogodke, veliko pozornost pa je posve\xc4\x8dal tudi globalnim temam, npr. revolucija kot dru\xc5\xbeben pojav, gospodarska in socialna vpra\xc5\xa1anja, mo\xc5\xbenosti preureditve monarhije.'